**VI Бөтенроссия татар авыллары эшмәкәрләре жыены**

*(«Корстон»үзәге)*

**ПЛЕНАР УТЫРЫШ**

**11.03.2017 Казан шәһәре**

**Ринат Закиров:** Хәерле көн, газиз милләттәшләр, хөрмәтле утырышта катнашучылар!

«VI Бөтенроссия татар авыллары эшмәкәрләре жыенын» башлап җибәрергә рөхсәт итегез.

 Бүген һәр елдагыча безнең белән бергә җыенда Татарстан Республикасы Президенты Рөстәм Нургали улы Миңнеханов. Бүгенге җыенда шулай ук Татарстан Республикасы хөкүмәт әгъзалары, Россия Дәүләт Думасы һәм Татарстан Дәүләт Советы депутатлары, Татарстан Республикасының Россия  Федерациясендәге вәкилләре, муниципаль районнарның Башкарма комитет җитәкчеләре, җәмәгать эшлеклеләре, дин әһелләре, татар зыялылары, Россия Федерациясенең 41 төбәгеннән килгән 748 татар авыллары эшмәкәрләре катнаша.

Иң зур делегация гадәттәгечә ут күршебез Башкортостан Республикасыннан. Барлыгы 76 кеше.

Шулай ук иң зур делегацияләр:

Марий Эл, Мордовия, Чувашия, Удмуртия республикаларыннан, Киров, Түбән Новгород, Омск, Ырынбур, Пенза, Сарытау, Самара, Ульян һәм Чиләбе өлкәләреннән һәм Пермь краеннан.

Катнашучылар килгән иң ерак төбәкләр: Иркутск өлкәсе, Красноярск крае, Томск, Кемерово, Новосибирск, Омск, Әстерхан өлкәләре һәм Ставрополь крае.

Төбәкләрендә татар авыллары булмаса да, авыл хуҗалыгы товарларын сату һәм эшкәртү белән шөгыльләнүче кайбер татар эшмәкәрләре җыенда катнашырга теләп мөрәҗәгать итте. Шулай итеп бүгенге чарада Санкт–Петербург һәм Мәскәү шәһәрләреннән, Ленинград, Иваново, Мәскәү өлкәләреннән, Приморье краеннан вәкилләр килде. Беренче тапкыр Иваново өлкәсеннән, Приморье краеннан эшмәкәрләр катнаша. Шулай ук быелгы җыенда Казакъстаннан һәм Кытай халык Республикасыннан татар эшмәкәрләре катнаша.

Мәгълүм ки, 9 мартта форум делегатлары 3 мәйданчыкта фикер алышты. Дискуссия мәйданчыкларында яңгыраган барлык тәкъдимнәр форумның гомуми резолюциясенә кертеләчәк.

Шулай ук форум кысаларында 10 март көнне делегатлар Татарстанның Арча һәм Балтач районнарына сәфәр кылды. Алар шул районнардагы авыл эшмәкәрләренең хуҗалыклары һәм татар авылларының яшәеше белән танышты.

Хәзер чыгышларга күчәбез. Без сезнең белән регламент турында сөйләшергә тиешбез. Чыгыш ясарга теләүчеләр шактый күп. Шуны истә тотып, 5-7 минут дип билгеләсәк, ничек карыйсыз? Каршылар юкмы? Чыгыш ясаучылар каршы түгелме? Алай булгач тавышка куеп тормыйм. Каршылар булмагач, килешәбез.

Делегатларның чыгышларына күчкәнче, форум кысаларында фикер алышулар вакытында яңгыраган тәкъдимнәрдән туган фикерләрне сезгә җиткерергә рөхсәт итегез.

**Р.З. Закировның VI нчы Бөтенрусия авыл эшмәкәрләре**

**җыенындагы чыгышы**

 Хәерле көн, кадерле милләттәшләр, авыл эшмәкәрләре, фермерлар! Сезнең монда җыелып килүегезгә без бик шатбыз. Биредә без алтынчы мәртәбә күрешәбез. Бүгенге утырыш алдыннан без сез җитештергән товарлар күргәзмәсе белән таныштык. Әйе, сез бик кирәкле эш белән шөгыльләнәсез. Сез җитештергән продукциянең ассортименты елдан-ел киңәя, димәк, сезнең тырышлыгыгыз бушка китми, халыкның ихтыяҗларын канәгәтьләндерә, үзегез дә эшмәкәрлекнең серләренә елдан-ел тирәнрәк төшенә барасыз. Бу өлкә елдан-ел күбрәк кыю һәм тәвәкәл кешеләрне, уңган шәхесләрне җәлеп итә. Андыйлар кәсепчелекнең өстенлекләрен аңлап эшлиләр. Җәмгыятебез, татар авыллары бүген шундый шәхесләргә бик мохтаҗ.

Сез беләсез, Татарстан Республикасы инде күп еллар дәвамында авылларга ярдәм күрсәтә. Республика өчен авылларны яшәтү азык-төлек җитештерү белән генә чикләнми, бүген авыл милләт яшәешенең нигезе булып тора. Шуңа да республикада авылга кагылган күп санлы дәүләт программалары тормышка ашырыла. Илнең икътисадында шактый гына кыенлыклар булуга карамастан, Татарстанда быел да авылга кагылган программалар кыскартылмады. Күрәбез, Татарстан Президенты республикабызның мәнфәгатьләрен Федераль хакимиятләр алдында һәрдаим яклап килә. Чөнки татар авылы киләчәге – ул милләтебез киләчәге. Дөнья нинди якка гына үзгәрмәсен, татар авылы яшәргә тиеш. Бу безнең төп максат. Безнең форумнарның татар эшмәкәрләрендә ихлас кызыксыну уятуы, фикер алышулар, уй-теләкләрнең уртаклыгы барыбызга да дәрт өсти, яңа үрләр билгеләргә мөмкинлек бирә. Күреп торабыз, авылларда шактый уңай үзгәрешләр күренә. Татарстанда да авыл эшмәкәрлегенә игътибар елдан-ел арта бара. Ләкин тынычланырга иртә әле, бу әле эшнең башы гына.

 Кызганыч, кайбер авыл, муниципалитет, хуҗалык җитәкчеләре тарафыннан халыкның рухи-мәдәни тормышына тиешле игътибар җитми. Бу уңайдан барыбызны да борчыган бер мәсьәлә турында әйтмичә булмый. Нишләп бүген бик күп авылларда балалар аз, булган яшьләр дә үзләренең киләчәген туган нигезләре белән бәйләп карамый? Авылда төпләнгәннәре дә гаилә кормыйча гомер кичерә. Югыйсә, барлык проектлар да авыл тормышын җанландыруга юнәлтелгән. Әйтик, Татарстан авылларында бик күп инфраструктуралар булдырылды: авыллар 100 % ут, су, газ белән тәэмин ителде, күпме юллар салынды, мәктәпләр, балалар бакчалары, клублар, медпунктлар биналары заманча төзелде. Һәр авылда бүген сыйфатлы Интернет, телефон челтәрләре эшләп тора. Авыл кешесенә эш булмаса, бу тырышлыкларның нәтиҗәләре бик түбән булып кала. Шулай ук күреп торабыз, сакланып калган күмәк хуҗалыклар да авылның һәр кешесен эш белән тәэмин итә алмый.

Инде кабат-кабат әйтелде, бүген авылның һәр теләгән кешесенә үз эшен ачарга, үз мөмкинлекләрен тормышка ашыру шартларын булдырырга кирәк. Әгәр авыл кешесенең, бигрәк тә яшьләрнең, үз эше, үз хуҗалыгы яшәү чыганагына әверелә алмый икән, ул, әлбәттә, авылдан китү ягын караячак.

 5 ел элек Татарстан Президентының авылларда 1000 гаилә фермасын булдыру турында күрсәтмәсе булган иде. Әлеге проект әлбәттә кече эшмәкәрлекне үстерүгә юнәлтелгән. Шулай булгач һәр авылда дистәләгән гаилә фермалары корылырга тиеш иде. Ә чынбарлыкта баштагы чорда районнарда 50–70-әр, хәтта 100-әр баш терлеккә исәпләнгән шәхси фермалар барлыкка килде. Алар алдан уйланганча һәр авылда түгел, һәр районда 20–30 ферма булып чыкты. Болары инде берничек тә гаилә фермасы була алмый, чөнки андый хуҗалыкларда эшчеләрне яллану нигезендә тупларга туры килә. Нәтиҗәдә без шул ук иске система тагарагына килеп терәлдек.

 Шуны аңлап, соңгы вакытта Президент ярдәме белән, чыннан да 5-10 баш терлеккә исәпләнгән гаилә фермалары корыла башлады. Бу эш субсидияләр бирү юлы белән тагын да киңәйде. Кайбер районнарда бүген гаилә фермасы оештыру өчен субсидия алырга теләүчеләрнең чираты барлыкка килде. Бу, әлбәттә, уңай үзгәреш. Соңгы вакытларда сөтне сатып алу бәяләре дә бераз күтәрелү ягында. Болар, һичшиксез, авыл җирендәге ишле гаиләләргә үз көчләренә таянып эшләргә һәм яшәргә киң мөмкинлекләр ача.

 Ә алдынгы, уңышлы татар авылларында без бөтенләй икенче тормышны күрәбез. Әйтик, Самара өлкәсенең Гали авылында, Чуашстан республикасының Шыгырдан, Урмай авыларында халыкның 50-60% эшмәкәрлек белән көн күрә. Аларда гаилә фермалары, үз авылларында ук продукция эшкәртү белән шөгыльләнүче цехлар белән тыгыз элемтәдә эшли. Шулай булгач, җитештергән малны сатуда бернинди тоткарлык юк. Һәр җирдә сатып алу үзләре килешенгән бәяләр буенча оештырылган. Бу очракта бәяләрне алар үзләре билгели. Чын-чынлап базар мөнәсәбәтләре урнаша, менә ул – конкуренция. Мондый мисаллар бүген җитәрлек, аларның тәҗрибәсен киңрәк таратырга гына кирәк. Андый авылларда соңгы елларда гына да яшь гаиләләрдән торган яңа урамнар калкып чыкты, аларда балалар бакчалары, мәктәпләр балалар белән тулган.

Авыл мохитен яшәтүдә Ислам диненең дә үз урыны бар, күмәк көч белән салынган мәчетләр буш тормый. Шушы авыллардагы эшмәкәрләр белән сөйләшә башласаң бер нәрсә ачыклана, аларда эшмәкәрләргә административ басымның аз булуын аңлыйсың. Бу авылларда эшмәкәрлек белән шөгыльләнергә беркем комачауламый, булган административ чикләүләр бары тик закон нигезендә каралган, төрле дәрәҗәдәге җитәкчеләрнең капризлары белән бәйләнмәгән. Кызганыч, әлегә кайбер министырлыкларда, район администрацияләрендә, аның урыннарындагы оешмаларында “эшмәкәрлек нәрсәгә кирәк ул?” дигән фикердән чыгып эш алып баручы җитәкчеләр байтак. Мондый фикер белән яшәсәк, безнең авылга күрсәткән бөтен тырышлыгыбыз бушка китәчәк. Инде бүген, хәтта алдынгы дип саналган кайбер районнарда, авылларда яшьләр юк, эшләүчеләр фәкать пенсионерлардан гына тора. Эшмәкәрлеккә ярдәм йөзеннән “бер тәрәзә” системасы да булдырылды, ә алга китеш күренми. Димәк, сәбәбе моның үзебездә яшәп килгән консерватизм чире.

Бу очракта җитәкчеләрнең позицияләре аңлашыла, эшмәкәр ул мөстәкыйль кеше. Аның хакимиятләр белән бәйләнеше күпкә кимерәк. Әлбәттә, андыйлар белән җитәкчелек итү катлаулана, аларның һәрберсе белән аерым эшләргә туры килә. Ә безнең эшчәнлек нигездә күмәк хуҗалыклар белән җитәкчелек итүгә корылган. Без, әлбәттә, моңа күнеккәнбез, ә замана бит бүген бүтән карашларга күчүне таләп итә. Безнең үзебездә дә авылны саклап, заманча яшәтүнең матур үрнәкләре бар. Балтач районының Борбаш авылы, сез аның белән кичә таныштыгыз, үрнәге турында аерым әйтү урынлы булыр. Бу авылда яшьләр төпләнеп кала, балалар күп туа, яшьләр арасында ишле гаиләләр арта бара. Елдан ел яңа йортлар калкып чыга, мәктәптә укучылар саны арта бара. Моның төп сәбәбен авыл тормышының дингә кайтуында күрәбез. Әлбәттә бу уңышларның төп сәбәпчесе татар дөньясында исеме киң танылган дин әһеле Җәлил хәзрәт Фазлыев. Безнең күз алдыбызда бер көчле шәхеснең халыкны әйдәп баручы лидеры булып китү мисалы бу. Без дини яңарыш дип еш сөйләшәбез. Ә Борбаш авылы мисалы яңа чорда Ислам диненең халкыбыз тормышына уңай тәэсирен раслый.

 Бүген авылның рухи тормышында яңа күренешләр барлыкка килде. Бик күп җирләрдә төбәк тарихчылары татар авыллары тарихын җентекләп өйрәнә башладылар, моңа багышланган шактый күләмдә китаплар чыгардылар. Кайбер җирләрдә авыл интеллигенциясе балаларны, яшьләрне үз гаиләләре шаҗәрәләрен өйрәнү белән мавыктыра алды. Әлеге гамәлләрнең тәрбияви әһәмияте, әлбәттә, искиткеч зур. Мондый уңай тәҗрибә һәр татар авылында киң яклау табар, бу эшкә иярүчеләр күп булыр дип ышанам.

 Кабатлап әйтәм, эшмәкәрлек ул кешегә мөстәкыйльлек бирә, андый кеше кемнәндер нәрсәдер сорап йөрми, барысын үзе башкарып чыга. Күпме милләттәшләребез үз акчаларына туган авылларында мәчетләр корды. Инде араларында халкыбыз өчен мөһим булган башка проектларга алынучылар да күренә башлады. Әйтик, Пенза өлкәсеннән чыккан авыл егете Ринат Әбүзәров үзенең туган авылында мәктәп, балалар бакчасы төзетте. Мондый мисаллар күбрәк булса, милләтебезнең яшәү көче артыр иде. Хатын-кызларыбыз да сынатмый. Әйтик, Уфадагы эшмәкәр Люция Вафина үз акчасына 6 катлы “Татар-бизнес үзәге” төзеп куйды. Хәзер ул биредә милли тормыш кору белән мәшгүль. Ә чыгышы белән Самара өлкәсенең данлыклы Гали авылыннан Дания Тулова берничә татар авылының үсешенә саллы өлешен кертте. Санкт-Петербург каласындагы милләттәшебез Абделбар Әлимов андагы татар тормышын җайга салу йөзеннән 1000 кв.метр мәйданлы милли-мәдәни үзәк төзеде. Бу матур үрнәкләрне күреп, XXI гасырда милләттәшләребез арасында эшмәкәрләрнең яңа буыны барлыкка килер, тарихыбыздагы татар меценатлары салган традицияләр яшәр, алар үрнәгендә тулы бер хәрәкәт киң колач алыр дип ышанам.

 Әлеге мисалларда эшмәкәрлек хәрәкәтенең социаль әһәмите ачык күренә. Барыбыз да беләбез, революциягә хәтле үк татарлар иң укымышлы милләтләрдән саналган. Татар байлары исәбенә ул чорда дистәләгән гәзит –журналлар чыгарылган, меңләгән китаплар басылган. Алар зур атаклы мәдрәсәләр тотканнар, шул уку йортларыннан татарның күпчелек зыялылары чыккан.

 Безнең татар авыллары эшмәкәрләре җыенында сөйләшүләребезнең мәгънәсе елдан-ел тирәнәя бара. Аның эшендә катнашырга теләүчеләрнең саны да елдан-ел арта. Быелгы җыен эшендә катнашырга 7 мең эшмәкәр теләк белдерде. Халкыбыз белән бергә булганыгыз, авылларда татар милли тормышын җанландыруга өлеш керткәнегез өчен рәхмәт сезгә.

 Алда зур эшләр көтә. Быел Бөтенрусия авыл Сабантуе 15–16 июль көннәрендә Пенза өлкәсенең атаклы Урта Әләзән авылында узачак. Бу авыл үзенең булдыклы, уңган халкы белән дан тота. Алар инде күптән базар шартларында яши һәм шуның белән бөтен илгә үрнәк булып тора. Мөмкинлектән файдаланып Сабантуй көннәрендә барып күрсәгез ялгышмассыз. Өйрәнер әйберләр күп аларда. Сабантуйны оештыруда Пенза өлкәсе татарлары җитәкчесе залда утырган Бәкер Усман улы Акъҗегетовка уңышлар телик.

Газиз милләттәшләр! Эшмәкәрлек күренеше аерым авылларда гына түгел, илдәге бөтен татар авылларын хәрәкәткә, үсешкә китерүче көчкә әверелер дип ышанам. Барыгызга да бу юлда уңышлар телим. Ни кызганыч, бу дөнья шатлык, сөенечләрдән генә тормый. 3 көн элек татар дөньясы зур югалту кичерде. Татар рухының затлы улы туган җирен, туган авылын зурлаган, гаиләсен, туганнарын, авылдашларын, үз милләтен үлеп яраткан, хөрмәтләгән, олы җанлы, киң күңелле милләт улы, “Бөтенроссия татар авыллары” оешмасын оештыручыларның берсе, беренче Бөтенроссия татар авыллары Сабантуен оештыручы, Бөтендөнья татар конгрессы Башкарма комитеты әгъзасы, Самара өлкәсенең Гали авылы егете Расыйх Мөзәхит улы Латыйповны югалттык. Расыйх милләтебез өчен башкарган гамәлләре белән татар тарихында җуелмас эз калдырды. Урыны җәннәттә булсын. Туганнарына, гаиләсенә Ходай сабырлык бирсен. Рәхмәт!

Чыгыш ясау өчен сүз Башкортостан Республикасы Иглин районыннан фермер хуҗалыгы башлыгы **Идиятуллин Хәсән Сәгыйтьҗан** улына бирелә. Рәхим итегез!

**Хәсән Идиятуллин:** Туганнар, милләттәшләр! Без Татарстанда, үзебезнең тарихи дәүләтебездә, Аллага шөкер, 6 нчы тапкыр җыелышып, хөрмәт күреп, сый күреп, бер-беребез белән танышып, белгәннәребезне өйрәтеп, белмәгәннәребезне өйрәнеп киләбез. 1 мартта Рөстәм Нургалиевичның туган көне булды. “Яңа гасыр” каналын хәзер бик күп кеше карый. Көннән-көн аны караучылар күбәя. Рөстәм Нургалиевичны тәбрикләп бик күп илдән, бик күп дәүләтләрдән безнең милләттәшләребез чыгыш ясады. Алар барсыда нәрсә ди? Безнең Президентыбыз диләр. Без бер генә милләт Рәсәйдә. Үзенең Президенты бар. Ния безнең Президент бар? Чөнки без татар.

76 делегат – ут күрше Татарстаннан. Башкортстанда яшәгән 1 миллион 600-700 мең татар халкыннан һәм үземнең гаиләдән чын күңелдән Рөстәм Нургалиевичны 60 яше белән котлыйм. Һәм озын гомер, тынычлык, түземлек, ныклык, татарыбызны саклап калырга, Татарстаныбызны саклап калырга, бергә яшәргә, гомер итәргә, меңге бергә булырга телим! Мине берсе генә шатландырды инде. Мин үзем январьнең 15 туганмын. Ә ул миннән 45 көнгә булса да соңрак туган. Энекәш булып чыга.

Мин кем? Гади генә, сезнең кебек адәми зат. 4 балам бар. 25 ел ферма хуҗалыгы алып барам. 60 ел яшәдем. 55 ел ат чире белән чирләп гомер итәм. Хуҗалык зур. 2000гә якын җир билибез. Меңнән артык ат, сыер, сарык, кәҗә, болан, кош-корт, ак кошлар да бар, павлиннар да бар, кыр үрдәкләре, кыз казлары да бар. Ния алар кирәк? Алар матурлык. Ә без татар милләте – матурлыкның билдәсе, матурлыкның кендеге. Безгә матурлык бервакытта да җитмәде, җитмәячәк тә. Менә безнең көч нәрсәдә тора.

Кичә без Балтач районына бардык. Рамил Ришатович, рәхмәт! Хакимият башлыгы. Балтачның матур кызлары белән юлны буган. Тальянка, Саратов гармуннары белән егетләрне чыгарып бастырган. Татарча, үзебезчә, зур хөрмәт белән, икмәк-тоз белән каршы алды. Бу бит егетләр, туганнар, шатлык кына түгел, үзе бер байлык. Рәхмәт аларга! Авылларны күрсәттеләр. Пөхтәлек, матурлык. Аны бит 41 дәүләттән килә татарлар диеп, төн чыкканчы буяп төзеп куеп булмый. Ул гасырлар буена килгән, гасырлар буена төзелгән, гореф-гадәткә кергән безнең матур бер күренеш.

Күрдек фермаларны. Искитмәле тазалык. Анда зур киләчәк, матур сыерлар, яңа соңгы технология. Әйе, күренеп тора, дәүләтнең ярдәме күп. Күп тә бит. Ә чыгымсыз яңа тормыш, яңа производство төзеп булмый. без шуны күрдек, шатландык. Анда барганда әзер булырга кирәк, Совет заманындагы музейга барган кебек.

Без киләбез дә, җырдагы кебек китәбез. Күп егетләр белән таныш бит инде. очрашабыз, сорашабыз. Кемнең 5 мең гектар җир, кемнең 10 мең, 20 мең. Бу нәрсәне күрсәтә? Эх, егетләр, без бит үсәбез! Егетләр эшли. Нигә эшли? Алар татар. Ырынбурдамы, Самарадамы, Пензадамы, Башкортстандамы, Татарстандамы – татармы? Татар эшли, эшли икән – ул татар.

Без үткән форумнан кайткан чакта, егетләр сүз кузгатты. Әйдәгез, Башкортстан татар конгрессының Сабантуен зур иттереп Олы Теләктә, синең хуҗалыкта үткәрәбез. Мин кабул иттем. Мең ярым метрдан торган ипподромыбыз бар. 3 мең ярым конюшнябыз бар. Һәммәсе дә бар. Татарстаннан кайтышлый егетләр белән салыштык та уже, матди ярдәм дә булды, һәм Сабантуй бик матур килеп чыкты. Әйттеләр инде, Башкортостанда мондый матур оештырылган Сабантуй әле булганы юк. ния матур булды? Чөнки ул булды чын татарча, татар конгрессы, без татарлар уздырганга.

Аны уздыруда Гаймалов Рафыйк, Зиянгиров Рамил, Идиятуллин Дамир, Хабирова Рамил, Габдуллин Айдар, Зарипов Рәсим, Сабирҗанов Илнур, Гильманов Дамир, Гильманов Фәнил һәм йөзләгәнчә татар эшкуарлары катнашты. Менә безнең тарихи дәүләтебезгә килүнең нәтиҗәләре, бу җимешләре. Без оештык, оеша алабыз һәм бик күп кенә районнарда һәм авылларда өлге итеп шул Сабантуйдан соң бик күп тагын Сабантуйлар үткәрелде.

Ә быел, Аллабирса, 2017 нче елны Сабантуй Бөтендөнья татар конгрессы тәгаенләве буенча куелган Олы Теләктә 1 июльгә. 1 июльгә без барыгызны да чакырабыз Сабантуйга килегез. Ә Рөстәм Нургалиевичны, Ринат Зиннуровичны мин исемләп бүген чакырам сезнең алда. Һәм ышанам килерләр һәм Сабантуйны бергә үткәрербез дип.

Бик зур ярдәм күрсәтте безгә Татарстан Республикасы. Ике тәүлек дигәндә “Лада Гранта” дигән машинаны китереп Сабантуй мәйданына бастырып та куйдылар. “Подарок от Президента Республики Татарстан” дигән язма белән. Ул иң күркәм бүләкиде. Бөтен Сабантуйны яулап тора торган бер җимешкә әйләнде. Рәхмәт, ярдәм иттегез! Бөтен Сабантуйга күәт, көч һәм көдрәт бирдегез.

Үзебезнең милләт халкы югалып калмый. Һәм Татарстан тарафыннан барсыда игътибарга лаек. Менә без ат турында сөйлибез. Татар токымлы ат дигән сүз бик күптән йөри. Мин Башкортостанда 30 ел бертуктаусыз селекция алып барган кеше татар токымы чыгару турында. Һәм әйтә алам берничә фән нигезендә татар токымы Башкортостанда барлыкка килде диеп. Без Башкортостаннан бүләк итеп, үрнәк итеп, исбатлап алып килдек Идиятуллин хуҗалыгыннан бердәнбер түгел, иң яхшылардан яхшысы татар токымлы айгыр бүләк итәбез үзебезнең туган Татарстанга.

Айгыр гынамы соң ул! Үткән елны Сабантуйда беренче тапкыр татар токымлы атларның үзенә ярыш уздырдык. Шушы ярышта узып беренче булды. Бик уңган, бик зур киләчәкле, 5 кенә яшьлек. Ышанабыз, Татарстанда татар токымлы атның башының башы шушы айгыр булыр.

Мин килдем ике улым һәм оныгым белән. Ния дисезме? Без беребез дә мәңгелек түгел. Минем эшем дәвам итәр. Улым һәм оныкларым күрәләр, өйрәнәләр һәм мин һичшиксез ышанам, татар өчен татар токымын дәвам итәрләр дип.

**Ринат Закиров**: Рәхмәт!Чыгыш ясау өчен сүзЧувашия Республикасы Батыр районы Шыгырдан авылы крестьян фермер хуҗалыгы башлыгы **Чабатов** **Фәрит Кыяметдин** улына бирелә. Рәхим итегез!

**Фәрит Чабатов:** Хәерле көн, хөрмәтле Рөстәм Нургалиевич, мөхтәрәм эшмәкәрләр, кунаклар! Безнең бүгенге җыелышыбыз безнең өчен бик зур горурлык. Мин үзем Чувашиядә татар көрәше федерациясен җитәкләгәч, шул темага бераз сүземне башлар идем.

Россия төбәкләрендә милли татар көрәшен үстерү мәсьәләсен күтәреп чыгарга рөхсәт. Татар көрәше бүгенге көндә рухи мирас буларак кабул ителергә һәм дәүләт дәрәҗәсендә сакланырга хаклы. Чөнки милли спорт төре теге яки бул халыкның менталитетын барлыкка китерә. Башкалардан аерып торучы сыйфатлар формалаштыра. Көрәш безгә иң беренче чиратта саулык-сәламәтлек, ачык акыллы һәм югары әхлаклы яшьләр тәрбияләргә ярдәм итә.

Бүгенге көндә көрәш 25 Россия төбәгендә үстерелә. Калининград өлкәсеннән башлап Якутиягә кадәр көрәш белән 75 меңгә якын кеше шөгыльләнә. Билгеле, көрәш татарларга, барлык төрки халыкларга хас булган спорт төре. Ләкин халыкара һәм Россия көрәш федерациясе Казанда оештырыла. Һәм татар көрәше төрки халыкларның милли спорт төрен бер калыпка салган төп үрнәге булып тора.

2013 елда Универсиада ярышларын уздыру нәтиҗәсендә Россия Федерациясе Спорт министрлыгы тарафыннан көрәш гомум Россия спорт төре исемлегенә кертелде. Зур дәрәҗә һәм мөмкинлекләр белән бергә бу исем билгеле бер бурычлар да йөкләнде. Шул исәптән, чит төбәкләрдә көрәш буенча спортсменнар әзерләү. Моның өчен мәктәпләрдә тренерларны җәлеп итү, спорт секцияләрен оештырырга кирәк. Аккредитация өчен министрлык таләбе, 20 субъектта берәр тренер, хезмәт хакын түләү елына 2 миллион 400 мең сум күләмендә финанслау таләп ителә. Россия көрәш федерациясе бу максатларда матди ярдәм сорап, мөрәҗәгать белән чыгарга тәкъдим итә. Шушы мәсьәләне перечень порученийга кертүне сорыйбыз. Игътибарыгыз өчен зур рәхмәт!

Мин үземнең исемнән тагын әйтеп узар идем, без мөселман татар халкы буларак, бүгенге көндә без үзебезгә Чувашия халкына бик тә повезло. Чөнки безнең Татарстан белән аралар почти йөз чакрым гына. Ә безнең бүгенге эшмәкәрләр, күрәбез, килгәннәр ерак-ераклардан. Безнең өчен бик зур горурлык, Татарстан халкы безнең эшкә шундый зур бәя биреп, зурлавыгыз өчен, сезгә бик зур рәхмәт!

**Ринат Закиров**: Рәхмәт!Чыгыш ясау өчен сүзне Ульяновск өлкәсе Радищев районы «Агроинвест» җаваплылыгы чикләнгән җәмгыяте генераль директоры **Бирюков Камил Юныс** улына бирәбез.Рәхим итегез!

**Камил Бирюков:** Әссәләмәгәләйкүм, милләттәшләр, Рөстәм Нургалиевич! Бисмилләәһир-рахмәәнир-рахиим. Хәзер мин сезгә үзебезнең семейный бизнес турында сөйлим. Аны әти башлады. Нинди хәлгә без бүгенге көндә килдек? Татар мәктәбен бетермәдем инде, гафу итегез урыс теленә күчсәм.

1998 нче елны әти алдында первые 500 гектаров бәрелгән җир иде. Опыт та юк иде бездә, белем дә юк иде. Тотындык бу эшне техникадан һәм әкренләп өйрәндек. Шуннан соң икенче сорау туды – нишләргә ул бодай белән? Фикерләшкәч, үзебезгә мукомольный завод эшләргә уйладык. Бер ташланган бина алдык, оборудование алдык. Все, тирмәнне җибәрдек. Бодайны үстерәбез инде. Шунда ук икенче вопрос – кирәк яхшы бодай. Каты бодайдан он чыкмый. Краснодарда стабильно югары сыйфатлы третий класс бодай алып торалар.

Решили анда барырга, өйрәнергә. Килдек, ә безне анда беркем дә көтми икән. Майлап, җайлап, аларның секретларын без алдык. 3 шарт бар аларда: обновляемый семенной фонд, применяют инсектициды, вносят минеральные удобрения корневые. А самое главное для качества алар используют листевую подкормку. Подкормку они изготавливают сами. Там, оказывается, сложного ничего нет. Берут куриный помёт, берут из нее вытяжку, добавляют бактерию, которую сами из земли берут и добавляют мочевину. Все это льют на пшеницу и 100% результат.

Мы все это у себя осуществили. ИДК – 75,6. Клейковинасы 30-35%. Натурасы до 850. Это отличный показатель. Мы достигли урожайности местами до 60 центнеров зерновых, пшеницы в частности и 28 центнеров подсолнуха. Мукой начали обеспечивать свой район. Помимо нашего близлежащие наши области и за пределами области. Население обеспечивается бесперебойно отрубями, зерноотходами. Это большой плюс. Все содержат подсобное хозяйство.

Оныбыз яхшы чыга башлады. Мы решили создать хлебобулочную продукцию. Как раз на тот момент в районе была заброшена после кризиса пекарня. Мы ее восстановили, закупили новое оборудование. Набрали персонал, возили на семинары. Обучили их как все это делать. На сегодняшний день мы готовим 22 вида хлебобулочных изделий и 5 близлежащие районы обеспечиваем хлебом.

Посмотрев и оценив нашу работу, местные власти и население предложили нам местный заброшенный колхоз, чтобы обрабатывать там землю. И мы решили взять этот колхоз. Вложили средства, закупили технику. Мы поставили цель – восстановить молочное поголовье, закупить племенной скот плюс овец.

Кроме этого, у нас есть опыт по возделыванию огурцов в закрытом грунте. На сегодняшний день его площадь небольшая. Это порядка 20 соток теплиц. Мы над этим работаем, потому что огурцы пользуются популярностью. Это уже как бренд – радищенские огурцы.

На сегодняшний день мы обрабатываем более 15 тысяч гектаров земли. Содержим 700 голов КРС, 300 голов овец, создали более 200 рабочих мест. Реализуем населению молоко по выгодной цене, свежее мясо, огурцы, мед (пасека своя), хлебобулочные изделия. На вырученные деньги мы в районе восстановили одно здание и второе построили. Там открылись торговые центры “Магнит”, “Пятерочка”. Открыли АЗС, где реализуем качественное топливо. У нас в районе работает местное телевидение. Освещаем новости как на татарском, так и на русском языках.

Ежегодно у нас в районе проводится Сабантуй, Дни татарской культуры и иные тематические мероприятия. Под началом Бирюкова Юныса Кадыровича была построена в Радищево мечеть “Мадина”. В ней регулярно совершают намаз мусульмане, проводятся межлисы, обучают детей Корану. Спасибо за внимание!

 **Ринат Закиров**: Рәхмәт!Чыгыш ясау өчен сүз «Түбәтәй» беренче татар тиз туклану челтәренә нигез салучы **Сафин Солтан Эдуард** улына бирелә. Рәхим итегез!

**Солтан Сафин:** Хөрмәтле Рөстәм Нургалиевич, кадерле кунаклар һәм татар эшмәкәрләре! Барыгызга да әссәләмүгаләйкүм, хәәрле иртә! Минем исемем Солтан Сафин. Мин “Түбәтәй” авторы буламын һәм җитәкчеләрнең берсе. Барсы да “Түбәтәй” – ул Казан бренды, Казан проекты дип уйлыйдыр. Мин тумышым белән Самара өлкәсендәге Камышлы авылыннан. Камышлы авылын, Камышлы районын Самарада кече Татарстан дип әйтәләр.

Камышлы җире танылган кешеләргә бик бай. Камышлыда бик күп игътибар бирелә татар мәдәниятен һәм телен саклауга. Минем мәрхүм әбием 40 елдан артык татар аш-су остасы булып, халыкка хезмәт итә. Күрәсең, әбиемнең авызда эри торган татар ашлары минем күңелемә сеңгән һәм мин аның артыннан эшне дәвам итәргә булдым. Һәм иптәшләр белән монда Казанда беренче хәләл тиз туклану челтәре “Түбәтәй” ачып җибәрергә булдым. Безнең максатыбыз татарларны, татар ашларын бөтен дөньяга тарату.

Монда кунаклар бер-ике сүз әйтеп алды бренд турында. Нәрсә соң ул бренд? Һәм нигә ул татарларга кирәк? Әйдәгез киләсе слайдны карап алыйк. Бренд – ул сәүдә маркасы дигәнне аңлата. Бренд кулланучыларны продуктка бәйли һәм аның турында берәр фикер йә ассоциация калдыра. Бүгенге көндә бер үк төрле продуктлар бик күп. Ит, балык турында әйтеп киттеләр. Ләкин мин сезнең продуктны ни өчен алырга тиеш? Мәсәлән, “М” хәрефен барысыда белә. Әйдәгез, “Макдоналдс”ны алыйк. Аның эше ник бара? Гамбургер өчен дип уйлыйсызмы? Юк. Барыгыз да ишеткәнсездер, “Вот, что я люблю” мәгънәсе өчен. Чөнки алар культура бирәләр. Бренды белән культура бирәләр.

Шулай ук “Түбәтәй”нең дә үзенең бренды бар. Брендка нәрсә керә? Иң беренче оригиналь исем һәм логотип керә. Икенчедән, фирменный стиль. Интерьерда, экстерьерда, персоналның киемнәрендә татар бизәкләре. Һәм иң мөһиме – махсус фразалар брендның эчтәлеген аңлата торган. Димәк, “Түбәтәй”дә ул “Чын күңелдән һәм өйдәгечә тәмле” дигән фраза.

Һәр кеше әйбер сайлаганда иң беренче сыйфатка карый. Ләкин сыйфаттан соң брендка карыячак. Ә безнең брендлар башкаларга караганда эчтәлеклерәк. Чөнки үзләре белән татар халкының бай тарихын һәм мәдәниятен алып барачак. Русча әйтсәм, если на западные бренды посмотреть, «Макдоналдс»ка, «KFS»га, аларның бит эчтәлекләре өстә генә, на поверхности.

Безнең бүгенгә нәрсәләребез бар. Бүген “Түбәтәй” Россиядә татар тиз туклану челтәре. Безнең 14 сату ноктасы бар: Казан, Әлмәт, Мәскәү, Самара, Төмән, Екатеринбург, Свердловск өлкәсендә дә. Үткән елны без ярымфабрикатларны тапшыра башладык. Димәк, һәр кеше Россиянең төрле ноктасында шундый татар фабрикатын алачак, һәм өйдәгечә тәмле, Татарстаннан кайткан ризыкны ашый алачак.

Монда бер соравым бар. Шушы проектны, “Түбәтәй” брендын бөтен татар милләттәшләребез арасында булдырырга. Рөстәм Нургалиевич, сезнең һәм Ринат Зиннурович, сезнең ярдәмегез кирәк милләттәшләребез белән элемтәгә керергә.

Киләчәктә нәрсә безне көтә? Без быел, Аллабирса, Свердловск, Сургут һәм Новосибирск шәһәрләренд ачылачакбыз. Һәм тагын 10 төбәккә керәчәкбез. Казакъстан шулай ук алар арасында. Аннан соң, Аллаһ теләсә, бу елны Америкага фаст-фуд өйрәнергә барабыз тагын бер тапкыр. Тагын уйларыбызда инновацион-мәдәни үзәк төзергә. Монда Татарстанның достиженияләрен күрсәтергә булачак. Шулай ук уйларыбызда беренче татар ризыгы конвеерын булдыру. Минем сүзләрем бетте. Рөстәм Нургалиевич, сезне туган көнегез белән тәбриклим. Сезнең гомерегез һәм Республиканың гомере “Түбәтәй” шикелле өйдәгечә тәмле булсын.

**Ринат Закиров:** Рәхмәт!Ә хәзер сүзне Ырынбур өлкәсе Александр районы Якут авылы крестьян-фермер хуҗалыгы башлыгы **Морзакаев Радик Иршат** улына бирәбез. Рәхим итегез!

**Радик Морзакаев:** Исәнмесез, хөрмәтле милләттәшләр, мөхтәрәм кардәшләр! Гомумән мәктәп, хастаханә пункты булмаган авылның киләчәге юк, дип санала. Әмма ләкин, безнең тәҗрибә күрсәтүенчә авылның киләчәге башка кирәкле нәрсәләргә дә нигезләнә. Безнең кечкенә Якут авылында 90 кеше яши, мәктәп юк, әлбәттә. Әмма ләкин балаларыбызны бездән 6 чакрым ераклыктагы күрше Тукай авылына мәктәп автобусы йөртә. Юлларыбызны яхшы дәрәҗәдә тотканга күрә, карга-яңгырга карамастан мәктәп автобусы да, башка машиналар да каршылыксыз тиз арада авылга кереп-чыгып йөри ала, шулай ук авыл халкының да тиз арада Александр район үзәгенә барып килергә мөмкинчелеге бар. Авыл халкының күбесе үзебезнең “Якут” фермер хуҗалыгында эшлиләр. Бу хуҗалыкны мин берничә авылдашым белән 1998 нче елда оештырдым.

90нчы елларның нинди авыр булганлыгын барыбыз да бик яхшы беләбез. Ул вакытта хуҗалык оештырганда киләчәккә әллә нинди зур максатлар да куймадык, бары тик гаиләләребезгә яшәү мөмкинчелеге тудырыр өчен генә эшләдек. Ә инде хәзер, еллар үткәч мин аңлыйм, чит якларга бәхет эзләп чыгып китмичә, туган җиремдә үз эшемне булдырып дөрес эшләгәнмен. Башлап җибәргәндә 100 гектар җиргә ашлык чәчеп хуҗалыгыбызның һәм туган авылыбызның якты киләчәгенә нигез салганбыз икән!

2002нче елда колхоз таркалгач кешеләр эшсез калды һәм шул чакта без аларга эш тәкъдим иттек. Пай җирләрен арендага алгач эшкәртелә торган җирләрнең күләме мең ярым гектарга җиткән иде, ә бүгенгесе көндә – өч мең гектар тәшкил итә.

Беренче елларда әллә ни уңыш та алып булмады, шуңа күрә яшелчә үстереп карарга булдык, чөнки бәрәңге безнең якларда ашлыкка караганда яхшырак уңа. Орлык артыннан мин илебезнең алдынгы орлык хуҗалыкларына барам, аларның яңа технологияләр буенча тәҗрибәләрен өйрәнәм һәм үзебезнең хуҗалыкта тормышка ашырам.

2009-2011 еллар бик уңышлы булды: 1 гектардан 500 центнер яшелчә алдык һәм тиз арада сатып та бетердек, бәрәңгенең күп өлешен кырдан ук алып китәләр. Бәрәңге артыннан Оренбург өлкәбезнең төрле районнарыннан, күрше өлкәләрдән, Башкортстаннан киләләр. Без аларның барысын да менә дигән 2 мең ярым тонна бәрәңге белән тәэмин итәбез. Бәрәңгебезнең сыйфаты, тәме, чагыштыруча арзан булуы халыкка бик ошый. Оренбург базарларында еш кына “Якут” бәрәңгесен сораганлыктан хәтта кайчакта чит регионнардан китергән бәрәңгене дә Якутныкы дип сатырга ниятләгән очраклар да була.

Яхшы уңыш алудан, керемнән файдаланып кирәгенчә чәчү-җыю машиналары: 4 ашлык җыя торган, 2 бәрәңге җыя торган комбайннар, 14 трактор алдык, 2 яшелчә саклау склады, 4000 квадрат метрлы ашлык саклау складлары салдык. Ашлык чәчүне дә дәвам иттек, еш кына 1 гектардан 20 центнер алырга да туры килде, ә бу нәтиҗә безне яклар өчен бик яхшы.

Авылның үсеше хуҗалык өчен бик зур әһәмияткә ия. Авылны саклау ул – милләтебезне саклау! Бүгенгесе көндә мин горур, чөнки туып үскән авылымда әти-әнием, гаиләм – тормыш иптәшем һәм улым белән яшим. Улым авыл хуҗалыгы университетын тәмамлагач, кайтып хуҗалыкта эшли башлады. Әлбәттә, болар барысы да миңа җаваплылык өсти, чөнки мин хуҗалыкның эше өчен, гаиләмнең көнкүреше өчен җаваплы.

Хуҗалыктагы эшчеләргә эш хакын да тиешенчә җитештерәбез, вакытында түләп торабыз. Аның каравы – яшьләрнең авылда калуы бик шатландыра. 6 гаилә “Авыл өе” программасы буенча өй салалар, ә без аларга хуҗалык исеменнән бушлай өстәмә субсидия белән ярдәм иттек. Яшь гаиләләр авылда калганлыктан бала саны да авылда елдан ел арта бара, хәзер бала саны 20дән артты. Балаларыбыз күрше авыл мәктәбендә укыганлыктан, без ел саен җәйге ремонт вакытында мәктәпкә ярдәм күрсәтәбез, чөнки аңлап торабыз – балалар безнең киләчәгебез.

Әлбәттә, авыл халкына төрле чаралар оештыру өчен клуб кирәк, бүгенгесе көндә без авыл клубы булдырырга тырышып йөрибез: программага керү өчен документлар җыябыз, җирне законлаштырабыз.

Бәхеткә каршы, кризис булуга карамастан, илебез кечкенә авылларга ярдәм күрсәтә, киләчәктә дә шулай булыр дип ышанабыз. Хуҗалыгыбыз алга үсешен дәвам итә һәм мин ышанам, киләсе очрашуыбызда уңышларыбызның күләме артуы турында әйтермен дип.

Үзебезнең фермерлар чит илләрдән кертмичә дә илебезгә җитәрлек бәрәңге, ашлык үстерә алалар, һәм һичшиксез үстерергә тиешләр, дип уйлыйм.

Форсаттан файдаланып, Татарстан Республикасы президенты хөрмәтле Рөстәм Нургали улы Миннихановка чит төбәкләрдәге татарларга аеруча игътибар күрсәткән өчен зур рәхмәтемне белдерәм, Бөтендөнья татар конгрессына да шундый проектлар оештырып, тәҗрибә уртаклашырга мөмкинчелек биргәне өчен зур рәхмәт! Милләтебез өчен янып яшәгән кешеләр татарның культурасын, гореф-гадәтләрен алга сөрә, Оренбург өлкә татар автономиясе ярдәме белән татар эшкуарлары бер-берсен белә, яңа технологияләр белән уртаклаша, шуның өчен аларга да бик зур рәхмәтемне белдерәсем килә. Игътибарыгыз өчен рәхмәт! Киләсе очрашуларга хәтле, милләттәшләрем!

**Ринат Закиров:** Рәхмәт!Чираттагы сүз Башкортостан Республикасы Авыл хуҗалыгы товарлары җитештерүчеләре берлеге рәисе, Дүртөйле районы Әсән авылы кошчылык фабрикасы директорлар советы рәисе **Сәетгалиев Зифкат Ислам** улына бирелә. Рәхим итегез!

**Зифкат Сәетгалиев**: Хөрмәтле Татарстан Президенты Рөстәм Нургалиевич, җыелышта катнашкан иптәшләр, күршеләр, бүгенге очрашуны оештыручылар! Без бүген татар авыллары турында, гомумән, авыл турында сүз алып барабыз. Залда утыручылар, уйлап карагыз әле. Үзегез яшәгән вакытта кемнең күпме гомере бар. Шул вакытны бәләкәй чагыгызны авылга күчерегез. Бүгенге авылга күчерегез. Проблемалар күп.

Авылларның соңгы 20-25 ел эчендә таралганы кебек, таралган вакыты булды микән? Без башта әйттек, безгә асфальт кирәк. Асфальт булса, халык калыр. Без әйттек, газ кирәк, җылы су кирәк. Без әйттек, электр кирәк, интернет кирәк. Боларның бүген авылда барсы да бар, ә халык авылдан йөгерә дә йөгерә. Чынбарлык күпкә катлаулырак булып чыкты. 150-160 өе булган авылларда бүген 40-45 буш йортлар. Халыкның торган йортларның, каралтыларның хаклары төште. Күзгә күренми торган ниндидер механизмнар авылларны тарката да тарката.

Бу сүзләрне без нигә сөйлибез? Чынбарлык ничек усал, көчле, гади түгел икәнен күрсәтер өчен сөйлибез. Без бит инде тарала инде бу, туктатып булмас моны ахыры дип, кул кушырып утыра алмыйбыз. Без эшләргә, хәрәкәт итәргә, җимергеч җирләргә каршы торырлык эшләр эшләргә тиешбез. Авыл тормышының төп диагнозы, минемчә, халыкка җитәрлек эш, һәм заход белән авыл халкын без әгәр дә тәэмин итәлмибез икән, авылларның бетүен бернинди лозунг белән дә, концерт, телевидение белән дә туктатып булмаячак.

 Бу обстановкада вак хуҗалыкларның, фермерларның роле шулкадәр зур ки, кайберәүләр аның именно шушы урынын аңлап та бетермиләрдер дип уйлыйм. Хөкүмәт безгә продукция чыганагы итеп күбрәк карый. Авыл советларының кулларында да җитәрлек дәрәҗәдә средстволар юк. Элекке зур хуҗалыклар алып барган эшлеклене дәвам итүче экономика, финансы бүгенге көндә авылларда юк. Бик сирәк урыннарда гына. Яхшы урыннарда гына, без барып карый торган, безгә күрсәтә торган урыннарда гына була.

Берничә сүз Башкортстан фермерлары турында. Без ут күршеләр аралашабыз, сату итәбез, продуктлар алыштырабыз. Яхшылыкны күрергә тырышабыз. Күргәнне халыкка сөйлибез. Үзтта арттырыбрак та сөйләргә тырышабыз. Күршедә дә безнең турында шулай итәләрдер дип уйлыйбыз. Без бигрәк тә Татарстан, Чиләбе өлкәсе, Удмуртия, Чувашстан, Ырынбур өлкәсе, Казакъстан, Пермь өлкәсе белән нык аралашабыз. Безнең танышларыбыз, дусларыбыз күп. Залда минем дустым Данияр Байтимеров утыра. Ул һәрвакыт безгә килә, без аңа киләбез.

Бүген Башкортстанда 6100 фермер хуҗалыгы исәпләнә. Шуларның 4 меңнән артыгы чәчә, ура, мал карый, хуҗалык белән яши. Без Башкортстанның 20% авыл хуҗалыгы товарларын җитештерәбез һәм сатабыз. Республиканың 817 мең гектар җирен эшкәртәбез. Ел саен 30 меңгә кадәр җирләребез киңәя бара. Узган ел Республиканың 30% ашлыгын җыеп алдык. 20% шикәр чөгендере безнеке. 280 гектар теплицаларда помидор, кыяр, җиләк һәм башка яшелчәләр үстерәбез. Бу бик зур саннар. Кайбер фермерлар 50, 60, 100, хәтта бер җирдә 450 гектар бәрәңге үстерә. 40 гектар теплицалары булган кешеләр бар. 4 гектары да күп.

2015 елда Татарстан депутатлары килеп, безнең бу эшләрне карап, теплицаларны карап, бик сокланып киттеләр. Аларга бу ошады. Фермерлар өчен малчылык төп рольне алып бара. Без 52 мең баш сыер савабыз ,150 мең тонна сөт сатабыз. Күпләп ат, сарык, кәҗә асрыйбыз. Фермерлабыз күпләп су кошлары, бройлерлар, умарта асрый. Ләкин бу продукцияләр илгә җитми дә җитми.

Сүз уңаеннан шуны да әйтеп үтәсем килә. Минем үземнең дә зур булмаган гаилә бизнесы бар. Әсән кошчылык фабрикасында нәселле “Линда” казлары асрыйбыз. Халык безнең фабриканы яхшы белә. 20% продукцияне Татарстанга сатабыз. Әсән авылы 70 кешене эш белән тәмин итте. Бу Шәехзада Бабичның туган авылы. Фермерлар үз продукциясен сатар өчен ярминкәләр оештырабыз. Аларга кибетләр алышып бирәбез. Безнең эшләрнең кураторы булып, авыл хуҗалыгы министерствосы тора.

Берничә сүз грантовый программалар турында. Соңгы 5 елда башлангыч фермерларга 595 миллион сумга акча бүленде һәм алардан 450 фермер акча алалды. 500 өстәмә эш хакы булдырдылар. 980 авыл хуҗалыгы машиналары, 1800 баш сыер маллары сатып алдылар, 52 мал тораклары төзеделәр. Шулай ук гаилә фермалары да яхшы гына күрсәткечләр белән эшләп киләләр. Фермерлар аз генә акчалары булса да, авылны карарга тырышалар. Юллар эшләргә тырышалар, клублар ремонтлыйлар, кибетләр ачалар, икмәк саталар. Мәктәп коймаларын буярга акчалар бирәләр. Кайберләре җитмәгән акчага да мәчет салырга, ремонтларга тырышалар. Бу аларның рухын, йөрәген күрсәтә.

Шуңа күрә дә менә монда бүген утырган фермерларны халык ярата. Зур капитал илне талап, байлыкны талап, читкә алып киткәндә, республикага, башка өлкәләргә, үзләре яшәгән якларга, Мәскәү, Петербург, Чиләбе, Екатеринбург шәһәрләренә ташыганда, фермерлар үзләренең туган якларында төп инвестор булып калалар. Гел әз булсын, гел күп булмасын, моны халык күрә, моңа халык югары бәя бирә. Шуңа да мондый вак хуҗалык җитәкчеләрен, бүгенге залда утыручыларны халык ярата.

Ныклап уйлап карасаң, бу бит яшәүнең мәгънәсе. Кыска гына кеше гомеренең философиясе. Моны аңлату, моңа дөрес бәя бирә белмәү, кеше аңының зәгыйфьлеге, яшәү мәгънәсенең ялгышлыгы булып тора дип уйлыйбыз без.

Проблемалар күп. Күптән түгел Мәскәүдә узган Россиянең фермерлар съездында шундый саннар китерелде. Соңгы 5 елда фермерлар саны 308 меңнән 210 гә кадәр кимеде. Ягъни 100 мең фермер хуҗалыгын ташлап китте. Фермерлар үз хуҗалыкларын ябыр өчен ачмаганнар иде. Сәбәпләр күп. Шул ук вакытта илнең 3 эшсезенең берсе авылда яши. Безнең Башкортстанда фермерлар саны кәмемәде. Ләкин артмады да. Без бит елга 200-250 фермер хуҗалыгын оештырабыз. Ә болар кая булганнар соң? Башлап йөрүче фермерлар материал ярдәм күрсәтә башлагач, 200 ферманың 50 акча алалды. Калганнары аламады. Хәзер алар нулевой отчет бирәләр һәм тиз генә бу ферманы ябып куялар.

Ни өчен? Күптән түгел бер ярдәмче хуҗалыгы булган бер егет миндә беседада булды. Аның 8 савым сыеры бар. Үзе Камаз машинасы белән күрше хуҗалыкта эшли. Эш хакы өчен ул мал ризыгы ала. Ул фермер булып китсәм, ничек булыр иде икән дип, миңа киңәшкә килгән иде. Мин аңа барын да аңлаттым. Шул ук вакытта бухгалтерия учетын алып барырга тиеш икәнен дә, налоглар түләргә тиеш икәнен дә әйттем. Һәм 30-40 проверяющийларның да аңа киләчәген сөйләдем. Ул берни дә әйтмичә миннән чыгып китте. Менә инде ике ай вакыт үтте, аңардан бер хәбәр дә юк.

Моны халык авыртмас башка тимер таяк дип атый. Сүзнең мәгънәсе нәрсәдә соң? Безнең киңәш, эш күләме 50-60 миллионнан да артмаган фермер хуҗалыкларын ЛПХлардан аерырга ярамый. Аларга лицензия бирергә кирәк. Мәсәлән, елга ниндидер 500-600 мең акча түләргә тиешләр. Бернинди учет, бернинди проверкасыз эшләргә тиеш алар. Хәтерегездәме, җитәкчеләрнең берсе заманында “хватит кошмарить в бизнесе” дип әйткән иде. Ләкин кошмарить итүчеләрнең инструментларын беркем дә алмады. Таякларын кыскартмады. Киресенчә, абзар тиресен бик куркыныч әйбер, табигатьне бозучы дип атадылар. Моның өчен кем булырга кирәк? Нинди баш белән уйларга кирәк? Нинди уку йортлары бетерергә кирәк? Халык көлә, фермерлар елый.

Күптән түгел безнең бер галим Яңа Зелландиядә булып кайтты. Кайткач, аңардан сорыйбыз, ничек сезнең анда эш дип. Юк, анда племенной эш юк ди. Ул нәрсә күргән? Ул һәрбер фермерда 450 сыер, 4500 удой, туровый отёл күргән. Әмма ул икенче әйберне күрмәгән. Бәләкәй генә Татарстан һәм Башкортостан хәтле генә бер төбәктә бүгенге көндә 4,5 миллион сыер савалар. Ул сөт җитештерү центрына әйләнгән. Менә нинди кооперация. Рәхмәт!

**Ринат Закиров:** Рәхмәт!Киләсе сүзебезТатарстан Республикасының Балтач районыннан җәмәгать эшлеклесе, Татарстан язучылар берлеге әгъзасы, төбәк тарихын өйрәнүче **Мөхәммәтшин Гарифҗан Садыйк** улына бирелә. Рәхим итегез!

**Гарифҗан Мөхәммәтшин:** Хөрмәтле дуслар, иптәшләр, халкыбызны әйдәп бара торган шәхесләр! Сезнең монда килүегез белән мин сөенәм, һәм һәрберегезгә үзем яшәгән, Татарстанның төнъягында урнашкан бик тә җылы, матур, күңелле кешеләр яши торган Балтач халкы исеменнән сезгә күп сәлам, иң изге теләкләр һәм гадәттән тыш авыр һәм кирәк булган шушы эшләрегездә бик тә зур уңышлар телим!

Мин инде өлкән кеше. Бөтен гомерен туган ягына багышлаган, авылга багышлаган кеше буларак, бүгенге җыенның нәкъ менә авылларны саклау, тергезү, яшәтү мәсьәләләренә багышлануына ихлас күңелемнән сөенәм. Ни өчен? Димәк бездә әле авыллар яши, татар авыллары кайда гына булмасын, әле яши, хезмәт итә. Ә менә күп төбәкләрдә, күп урыннарда, өстәп әйтер идем татарлар булмаган урыннарда мәсьәләне мондый аспектта куеп булмый. Анда инде авылларны яңадан төзү турында гына сөйләшеп була.

Мин бу сүзләрне белеп әйтәм. Чөнки менә монда әйттеләр мин тарихы белән сөйләшәм туган ягыбызның. Бик күп китаплар язган кеше. Бик күп архивларга йөрергә туры килә, Киров, Уфа, Мәскәү, Казан турында сүз алып бармыйм инде. Машинада барасың, бар да күз алдында тора.

Бүгенге җыеныбызда мин хөрмәтле Президентыбыз Рөстәм Нургалиевичның катнашуына бик сөенәм. Аның эшчәнлеге барыбызның да күз алдында инде, сөйләп торасы да юк. Иң әһәмиятлесе мин әйтер идем, беренче Президентыбыз Минтимер Шәрипович вакытыннан алынган сәясәт дәвамлы, эзлекле, максатчан саклана һәм тормышка ашырыла. Бу бик тә әһәмиятле әйбер. Шушының өчен сезгә бик зур рәхмәт! Монда Президентыбызның катнашуы – ул инде Республикабыз һәм аның читтә авылны саклауга, татар авылларын саклауга нинди зур игътибар бирүнең ачык дәлиле. Ул алынган икән, бу тырышлыкның нәтиҗәсе зур һәм игелекле булачак. Һәм татар авыллары торачак, сакланаячак, яшәячәк, үсәчәк дип мин ышанам, һәм сез дә моны аңлыйсыз дип уйлыйм.

Шунысы сөендерә, безнең Республикабызда авылны саклап калу, үстерү өчен инде бүген үк бик нәрсә эшләнә. Махсус программалар эшли. Аларның һәрберсенең үзәгендә бик тә сизгер күңелле, тиз җәрәхәтләнүчән, якты, җылы җанлы авыл кешесенең мәнфәгатьләре тора. Шулай булырга да тиеш. Мин шул кадәр сөенеп утырам, еракларда, безнең Республикадан тыш никадәр матур итеп яши беләләр, нинди зур эшләр башкаралар. Ихлас күңелдән рәхмәт сезгә!

Игътибар итәсе беренче мәсьәләм – ул монда куелган мәсьәләнең Татарстан өчен генә түгел, татар авыллары өчен генә түгел, бөтен Россиякүләм актуальлеге. Мин ни өчен шулай дип әйтәм? Беренчедән, авыл – ул илнең иминлегенең нигезе. Коралсыз яшәп була. Корал, сугыш бер генә проблеманы да хәл итми. Ул халыкның күңел түренә, төпкә төшеп утыра. Сандыктагы әбиләрнең ядкаре шикелле. Ул вакыт үтү белән камыр шикелле кабара, зурая һәм яңа тагын да зуррак фаҗигаләрнең сәбәбе була.

Ә менә икмәксез яшәп булмый. Икмәкнең нәрсә икәнен сез инде безнең буын кешеләреннән сорагыз. Хәер, сез моны үзегез дә яхшы аңлыйсыз. Авыл – илнең туендыручысы. Аңарга сакчыл караш кирәк, җылы караш кирәк. Россияне Африкадан дөя, крокодил ите ташып туендырып булмый. Аны туендыручылар менә монда утыра. Илнең иминлеген корал тәэмин итми. Илнең иминлеген икмәк тәэмин итә.

Татар халкы өчен тагын бер гадәттән тыш зур әһәмияте бар. Авыл – ул безнең халкыбызның үзаңын, телен, моңын, иманын, әһлагын, мәдәняитен саклау урыны. Бүген бигрәк тә менә шушыны без аңлап китәргә тиешбез. Шуңа күрә татар авылларын торгызуга чын татар җаны булган һәрбер кеше үз өлешен кертергә тиеш.

Икенче фикерем итеп авылның бүгенге халәтен тәгаенләп китәсем килә. Бүгенге авыл инде 1990-2000нче еллардагы авыл түгел. Ул инде ярымшәһәр. Сүз минем туган авылым турында бара. Мин Балтачта яшим. Ул Татарстандагы иң матур авылларның берсе. Ике катлы матур агачтан, кирпечтән салынган йортлар, юллар, аларның һәрберсенә газ кергән, су кергән, пычрак суы чыгарылган. Аның бер проблемасы да юк тормыш ягыннан. Һәркемнең капка төбенә асфальт китерелгән. Өеңнән чыгып, машинага утырып, сәгать ярым эчендә Балтачка килеп, опера театрыннан опера карап кайту авыл кешесенә берни дә тормый. Казанның кайбер урыннарыннан сәгать ярымнан гына театрга барып җитеп була.

Авыл кешесе дә бүген 30-40 нчы еллардагы, 50-60 нчы еллардагы, хәтта 90нчы еллардагы ярым кол рәвешендә, “ә”гә “ә”, “җә”гә “җә” дип торучы мескен түгел. Ул инде үз дәрәҗәсен белә торган, үз үзенә туры карап, үз фикерен нигезле итеп әйтә, кирәксә таләп итә белә торган шәхес. Бүгенге авыл турында фикерләшкәндә, аның киләчәге турында уйлаганда, нәкъ менә шушыларны нигез итеп алырга кирәк. Һәм иң ачысы – бүген татар авылы ни генә дисәк тә әкренләп картая бара. 20-30 ел үтәр. Нәрсә булыр соң?

Өченче фикерем. Бүген авылны саклапк алырга мөмкинме? Авылның киләчәге бармы? Үз районымдагы халәттән чыгып, мин ышанып әйтәм – мөмкин һәм кирәк. Моның өчен нәрсә эшләргә кирәк? Иң беренчесе – авыл халкының киләчәккә ышанычын торгызырга кирәк. Бүген авыл халкының киләчәккә ышанычы кими бара. Авыл халкы үзенә бикләнә бара. Тоташ сугышлар авылга карашта, социаль тармакта эзлекле сәясәтнең булмавы – менә болар бөтенесе дә авыл кешесенә тискәре тәэсир итә, аның күңелен төшерә, аны үзенә бикләнергә мәҗбүр итә. Моның кая алып барганын үзегез аңлыйсыз инде.

Яшьләр арасында бүген үлем очраклары очрый. Инсультан үлә, инфарктан үлә. Әллә нинди тромболар барлыкка килде. Сәбәбе - Африкадан кайткан отходлардан килеп чыга инде. Суицид очраклары арта. Кешеләрдә агрессивлык көчәя бара. Әйтәсе килми боларны, ләкин әйтергә кирәк. Бүген менә болар барысы да илдә яшәешнең, кылычның үткен йөзлегеннән ялан аяк атлап бару хәләтендә. Илнең сәясәтендә үзгәрешләр күп. Кабат әйтәм, сез мине дөрес аңлагыз инде. Без бүген авылны саклап калу, яшәтү турында сүз алып барабыз. Әгәр дә мине чакырсалар берәр җыенга “Жить стало лучше, жить стало веселее” дигән темага җыен үткәрсәләр, мин бөтенләй башкача сөйләгән булыр идем.

Ринат Закиров: Рәхмәт сезгә! Бик төпле фикерләр яңгырады. Чыннан да бу күпләрне борчый торган мәсьәләләр. Барыбыз да аны аңлап, белеп торабыз. Бик катлаулы проблемалар, гади генә чишелеше юк. Шуңа күрә барыбызны да борчый торган мәсьәләләрне күтәрдегез. Рәхмәт сезгә!

**Ринат Закиров**: Рәхмәт!Чыгыш ясау өчен сүз Бионоватик дәүләт компаниясе генераль директоры **Рамазанов Рөстәм Рәшит** улына бирелә. Рәхим итегез!

**Рөстәм Рамазанов:** Добрый день! Я буду выступать на русском языке. Меня зовут Рустам Рамазанов. Я татарстанский предприниматель. Моя компания построила в Татарстане новое современное производство микробиологических препаратов. И мы продвигаем биометод в сельском хозяйстве.

Как предприниматель, в первую очередь, я хотел бы сказать, что в Татарстане на сегодняшний день создана уникальная инфраструктура общения и взаимодействия бизнеса. Особенно для среднего и малого бизнеса. Могу привести конкретный пример. 3 месяца назад на форуме “Деловые партнеры Татарстана” мы познакомились с молодыми ребятами. IT-компания «Байденти». Они разработали программный продукт, который позволяет отслеживать весь маршрут, качество, время, сроки, движения. Все продукты идут в пластиковые канистры разной емкости.

Через 2-3 недели общения мы запустили проект, и сегодня все наши продукты мы видим в реальном времени, где наш продукт находится и какого он качества. Это очень важно для микробиологических препаратов.

Теперь о самом биометоде. Биометод – это не органическое земледелие, это не какие-то народные средства, это не навоз и не куриный помет. Это современная «Хай-тек» область, наукоемкая отрасль, современное производство новейших препаратов, которые основаны на живых микроорганизмах, измененных, натренированных и произведенных тщательно с чистотой, а качеством.

На этом слайде показан опыт применения Казанского государственного сельскохозяйственного института, опыт применения различных программ защиты и питания растений, которые показывают, что при добавлении микробиологических препаратов, программы защиты и питания, можно в два раза увеличить урожайность. При этом, не повышая стоимость работы.

Сегодня во всем мире используется система интегрированной защиты и питания растений. Это растущий тренд, предусматривающий комбинацию химических и биологических методов. Биологический метод является фундаментом, обеспечивающий профилактику повышения иммунитета, снижению инфекционного фона и улучшение сохранения потенциала плодородия почвы. Это базовая профилактика. На сегодняшний день мы можем дать от 300 рублей до 1000 рублей на гектар полный пакет защиты и питания, что гораздо дешевле химических препаратов.

Дальше идет мониторинг, предотвращение, анализ. И если возникают какие-то проблемы, то уже применяются химические препараты. Таким образом снижаются затраты и повышается факторы урожайности. Этот тренд подтверждается статистикой. Сегодня в мире биологические средства защиты растений и питания растут 20% в год. В 20м году около 6 миллиардов долларов будет рынок биопестицидов. Мы считаем, что в России большой потенциал в этой области. Наша работа позволяет почти на 20 % снизить затраты при обработке пшеницы.

Мы призываем и рассчитываем на то, что агрария, те, кто связан с растениеводством обратят внимание на перспективу и потенциал этого метода, который во всем мире сегодня растет. Спасибо!

**Ринат Закиров:** Рәхмәт!Ә хәзер сүзне Омск өлкәсе Большеречье районы Үләнкүл авылы башлыгы **Мөхәммәтшина Ләйлә Мәүлетдин** кызына бирелә. Рәхим итегез!

**Ләйлә Мөхәммәтшина:** Хөрмәтле Президентыбыз, Президиум, төрле төбәкләрдән килгән делегатлар, эшкуарлар!

Себер далаларында кендек каннары тамган милләттәшләрегезне хөрмәт белән каршы алуыгызга зур рәхмәт. Безне барыбызны милләт язмышы берләштерә. Әлбәттә, һәрбер кешегә үзенең туган җире дөньяның үзәге кебек тоела. Роберт Миңнуллин әйтүенчә:

Барыбызга бер үк тарих.

Барыбызга бер нигез.

Барыбызга бер үк бишек.

Барыбызга бер зират.

Киләчәктә берәм-берәм

Кичәсе бар бер сират...

дип үз туган ягыбызны яратып, аңа бер файда эшләү теләге белән монда килдек. Моннан биш ел элек миңа сезнең алдыгызда чыгыш ясарга туры килгән иде. Нәрсә үзгәрде себер татар авылларында? Нинди уңай һәм тискәре якларын күзәтәбез?

Хәзерге көндә Омск өлкәсе Большеречье районында 10 татар авылы бар. Аның дүртесе Үләнкүл, Чарналы, Тусказан, Каракүл борын-борыннан бер идарә булып яши, һәм татар мәдәниятен саклауга мөмкинчелек бар. Районда бер генә эшләп торган мәчет - ул Үләнкүлдә. Шулай ук гел татар балалары гына укыган урта мәктәп һәм Татар Мәдәният үзәге дә безнең авылда.

Бездән кала районда бай тарихлы татар авыллары бар, мәсъәлән: Еланлы, Кушкүл, Цүпле авыл, Оллыкүл, Койгалы, Ува. Ул авылларның мәдәнияте дә, милли үсеше дә кызганыч хәлдә. Ләкин ул аерым сүз.

Үләнкүл идәрасы башлыгы буларак мин үземне дүрт татар авылы язмышы өчен җаваплы дип исәплим. Кайда булсада татар тырыш. Хәзер бездә 390 хуҗалык, 1044 кеше яши. 90% себер татарлары тәшкил итә. Шәхси хуҗалыкта 645 эре-мөгезле терлек, өч меңләгән сарык-кәҗәләр, 210 ат, ләкин болар барысы кимүгә китеп бара.

Зур кыенлык белән авыл хуҗалыгы кооперативын саклап калдык. Узган елларда шушы җыеннарда катнашып, илһамланып кайткан, яшь егетебез Кучуков Айдар Азат улы аны җитәкләргә алынды.

Авылда унлап фермер хуҗалыклары бар, грантлар ярдәмендә яңалар төзелә. Ләкин бүгенге көндә мине борчыган мәсъәләләр:

 -авылдан яшьләрнең китүе, халык саны әзәюе;

- совет заманыннан калган инфраструктура (водопроводлар, юллар) бетүгә килүе;

-ташландык йортлар күбәйде, аларның тәрәзәләренең моңлы карашлары йөрәкне өзә.

Алдагы чыгышымда мин оптимизация безнең яныбыздан гына узып китте дип әйткән идем, ә инде менә соңгы елларда 2 клуб һәм 2 мәктәп ябылды. Балалар бакчасы белән мәктәп берләштерелде.

Бер рус кешесе булмаган авылда балалар бик еш рус телендә сөйләшә башлады! Кемдә гаеп? Гаиләдәме, мәктәптәме, җәмгыяттәме?

Әлифбаны укымаган бала татар телен белми... Бездә хәзер башлангыч сыйныфта уку программасына Әлифба дәресләре керми. Урта һәм югары сыйныфларда татар теле һәм әдәбияка атнага бер сәгатъ бирелә. Әлбәттә, бу мәсъәләне халык үз кулына алырга тиеш. Монда безгә үрнәк – моннан 110 ел элек иман эзләп безнең авыллардан Төркиягә күчкән якташларыбыз. Алар телләрен, җырларын да онытмаганар, саклап калганнар. Ватансыз, җирсез, алар чит илдә ничек берләшкән, әйдәгез, җәмәгать, без дә шулай берләшик**!**

Киләчәккә өмет белән карыйк!

2014 елны гади генә булса да Татар Мәдәният Үзәгенә яңа бина, авыл мәчетенә манара төзелде. 2016 елның сентябрь аенда зур шатлыклы вакыйга булды – мәктәп алдында Муса Җәлилгә һәйкәл торгызылды.

Татарстанның теләктәшлеген, ярдәмен нык тоябыз. Һәр оештырылган чараларга чакырып торасыз: җыеннар, конкурслар, олимпиадалар, фестивальләр, сабантуйлар. “Түгәрәк уен” фестивале безнең һәвәскәрләрне яңа эзләнүләргә өнди, авыл мәдәниятен саклый, балаларга да, олыларга да зур үсешкә этәргеч булып тора. Шундый очрашулар безгә рух бирә. Туплый, аралаштыра, җитәкчелек итә, юл күрсәтә. Шуның өчен без сезгә рәхмәтлебез!

Мөхтәрәм Рөстәм Нургалиевич! Бөтендөнья татар конгрессы безнең белән һәрчак элемтәдә тора, безгә ярдәм итә. Татарстанның Мәгариф һәм фән министрлыгыннан, Мәдәният министрлыгыннан да ярдәмнәрне тоеп яшибез. Телебезне, мәдәниятебезне һәм гореф-гадәтләребезне саклауда бу ярдәмнәргә без бик тә мохтаҗ!

Хөрмәтле Президентыбыз! Форсаттан файдаланып, Сезгә тагын бер теләгебезне җиткерәсем килә. Ул минем генә үтенечем түгел, Себер төбәгеннән һәм башка төбәкләрдән килгән татар эшмәкәрләренең үтенече! Татарстанның Мәдәният, Мәгариф һәм фән министрлыкларында булган кебек Авыл хуҗалыгы һәм азык-төлек министрлыгында да төбәкләрдәге милләттәшләребез белән, бу очракта татар авыллары эшмәкәрләре белән эшләү бүлеген оештырсагыз яхшы булыр иде. Ул безне барлап торучы, безгә мәгълүмат биреп торучы үзәк хәленә килер иде.

Һәм бер тәкъдимем бар иде. Татарлар күпләп яшәгән төбәкләрдәге районнарга үзара туганлашу өчен Татарстан Республикасы үзенең районнарын да билгеләсен иде.

Әлбәттә, ике ярым мең чакрым ераклыкта яшәгән татарларга Казан көндәлек ярдәм күрсәтеп тора алмый. Аллага шөкер, ярдәмчеләребез бар. Алимбаев Дамир Алимбай улы, Әсәдуллин Кашаф Кашиф улы, Шихов Рафаэль Рәшит улы, Миңнеханов Радик Миңнегали улы. Алар күп булмаса да, ләкин бар алар. Авылга булышу – ул карт, хәлсез анага булышуга тиң һәм саваплы эш дип уйлыйм. Шәһәр эшмәкәрләре авыл эшмәкәрләре белән берләшеп, кулга кул тотып эшләсәләр, тагы да яхшы булыр иде.

2012 елның җыенында миңа, Алламның рәхмәтендә булсын, бөек Туфан абый янында утырырга туры килгән иде. Аның сүзләре колакка сеңеп калган: “Бердәнбер өмет көчле рухлы, динле, иманлы татар авылларында, татарның башбирмәс егетләре-кызларында”- дигән иде. Шәһәр беркая да китмәс, ә авылларны сакларга кирәк.

Милләтебез өчен барыбыз да җаваплыбыз. Чыгышымны Айдар Хәлимнең сүзләре белән тәмамлыйсым килә:

Кайтып туган нигезләргә,

Ил өчен көрәшегез!

Бер телдә сөйләшегез –

Татарлар, берләшегез!

Игътибарыгыз өчен зур рәхмәт! Киләсе очрашуларга кадәр.

**Ринат Закиров**: Рәхмәт! **С**үз «ПРОКВЭСТ» компаниясенең техник директоры **Насыйбуллин Ренат Наил** улына бирелә. Үткән елны декабрь аенда узган “Татарстанның эшлекле партнерлары”нда яңгыраган проектны тормышка ашыру турында сөйләячәк. Рәхим итегез!

**Ренат Насыйбуллин:** Исәнмесез, хөрмәтле кунаклар, Рөстәм Нургалиевич, Марат Готович, Ринат Зиннурович! Рөхсәт итсәгез, чыгышымны рус телендә дәвам итермен. Я еще раз приветствую гостей конгресса татар. Меня зовут Ренат Насибуллин. Я являюсь учредителем компании «ПРОКВЭСТ». Мы занимаемся внедрением технологий виртуальной и дополненной реальности, а также других цифровых технологий, таких, как маркетинг, строительство, туризм и другие направления.

Наша команда появилась благодаря проекту Министерства экономики фабрики предпринимательства и является финалистом 3го сезона. Сегодня мне бы хотелось поднять очень важный вопрос инвестиционной привлекательности наших деревень и сел, а также непрекращающегося оттока сельского населения в города. Эти два вопроса тесно связаны друг с другом. Ведь недостаток рабочих мест и является основным фактором оттока населения из деревень.

Благодаря федеральным и муниципальным программам инициатива самих жителей, инфраструктура деревень и поселков на сегодняшний день не сильно уступает городской. Также большое количество жителей татарских деревень успешно занимаются предпринимательской деятельностью и заинтересованы в развитии своего бизнеса. Многие готовы привлекать частные инвестиции.

 О том, как хорошо у нас на деревне знаем только мы с вами, но не инвесторы. Делегация Татарстана сегодня, как правило, продвигает крупные инвестиционные проекты. Потенциалам села и деревень, особенно за пределами региона, как правило, отводится второстепенная роль. А ведь продвижение предприятий, базирующихся на территории городов в том числе усугубляет оттока населения. Люди стремятся за инвестиционным потоком в поисках лучших условий труда. Каким бы благоприятным мы не сделали инвестиционный климат наших сел, в сознании городских жителей слово “деревня” будет продолжать ассоциироваться с негативом ровно до тех пор, пока все преимущества деревень и сельских поселений не получат правильного позиционирования. Правильное позиционирование и имидж – вот, что в первую очередь определяет отношение людей к чему-либо.

Возьмем для примера Альпийскую деревню. Что вы обычно представляете, когда слышите слово”Альпийская деревня”? Я думаю примерно такие фотографии возникают у вас в голове. А вот так выглядит большинство Альпийских деревень. Благодаря правильному позиционированию и имиджу вы врядли о них когда-либо услышите и увидите.

Для решения проблемы нужен комплексный подход и современные технологии продвижения. Мы считаем, что необходимо создать собственный бренд “Татар авылы” и продвигать его как современную и удобную площадку для проживания, ведения бизнеса и отдыха. Целями предлагаемого нами проекта является поднятие престижа села, развитие экотуризма, уменьшение потока населения в крупные города, а также привлечение инвестиций. Мы предлагаем создать интерактивную карту, куда включим передовые татарские села Российской Федерации для демонстрации инвестиционного и туристического потенциала. У нас появится возможность показать живописные виды, местную культуру, людей, объекты инфраструктуры и разумеется предполагается включить всех предпринимателей, готовых привлекать инвестиции. Наш пробный вариант проекта готов, и мы можем продемонстрировать его всем желающим.

Для эффективной демонстрации проекта на выставках и форумах мы предлагаем исползовать виртуальную реальность. А конкретно, остановиться на технологии фото и видеосъемки в формате 360 градусов. Чем же эта технология отличается от обычной съемки? При помощи специальной камеры мы создаем объемные изображения и видеоролики, которое позволяет увидить все происходящее вокруг, не только то, то обычно снимает оператор на камеру.

Потенциальный инвестор или турист, надев шлем, может совершить путешествие по люой татарской деревне на выбор, исходя из его личных предпочтений, территориальной близости и прочих условий. К тому же большим преимуществом является то, что каждая деревня или село проекта “Татар авылы” получит в свои руки эффективный инструмент продвижений, и смогут самостоятельно, не только в рамках какого-то проекта или каких-то выставок, демонстрировать потенциаль своего региона.

Что я имею ввиду под этими словами? Представьте, что вам необходимо презентовать свой собственный регион. Вы берете смартфон, скачиваете программу, кладете ее в шлем виртуальной реальности и ваша презентация готова. Смартфон – он есть в принципе у 90% сидящих в зале. Шлем виртуальной реальности продается в любых городах Российской Федерации и стоит от тысячи до 3 тысячи рублей. Поэтому на данный момент это самый доступный и удобный инструмент из современных выставочных и презентационных технологий.

Сейчас хотел бы перейти к цифрам. Британские компании провели исследования, касательно влияния современных технологий на мнения покупателей. В тесте участвовали порядка ста человек. Вот, что они выяснили касательно вероятности положительного решения. После просмотра обычной презентации 45% респондетов дали свое согласие. Те же участники, кому показывали дополненную реальность, этот показатель составил 74%. Что касается престижа, посмотрев обычную презентацию в качестве ориентировочной средней цены на продукты были выбраны значения в пересчете на нашу валюту порядка 425 рублей. Респонденты, посмотрев ту же рекламу виртуальной реальности сошлись на более высокой стоимости продукта – 570 рублей. вовлечение в процесс презентации. В среднем покупатели тратили на активное взаимодействие с обычной презентацией от 12 секунд. На виртуальную же реальность они потратили по одной минуте и 22 секунды.

Разумеется, одной виртуальной реальностью этот проект не ограничивается. Мы создали сайт на русском, татарском, английском языке, на котором также будет представлена интерактивная карта, и любой желающий сможет посетить объекты, входящие в проект и получить всю необходимую информацию, а также смотреть фото и видео-материал, пройти виртуальную экскурсию. Спасибо за внимание!

**Ринат Закиров:** Рәхмәт!Ә хәзер сүз Мордовия Республикасы Ромодан районы Азюрка авылы «Татар эшмәкәрләре клубы» төбәкара иҗтимагый оешмасы директоры **Әбдрәшитов Гафур Галәү** улына бирелә. Рәхим итегез!

**Гафур Әбдрәшитов:**

 Исәнмесез, кадерле иптәшләр! Кадерле Рөстәм Нургали улы!

 Беренчедән, зур рәхмәтләремне белдерәсем килә бүгенге җыелышны оештыручыларга һәм дә Бөтендөнья татар конгрессы Башкарма комитеты рәисе Ринат Зиннур улы Закировка. Зур рәхмәт сезгә!

Бүгенге җыелышта мин Мордва Республикасының татар эшмәкәрләрен тәкъдим итәм. Мордва территориясендә 850 мең кеше, шулар арасында 50 мең татар яши. Эре эшмәкәрләр арасында татар милләте дә бик күп.

 Рәис Касыйм улы Хайров эре эшмәкәр генә түгел, Саранск шәһәр төбәге депутаты һәм Мордва Республикасының урта һәм вак бизнес эшчеләр профсоюз оешмасы рәисе. Аның эшчәнлеге күпкырлы - кибетләр челтәре, азык-төлек базары, машина салоны һ.б.

 Рәис Касыйм улы Мордовиянең хәйрия акциясенең актив катнашучысы, башлап җибәрүчесе һәм дә Мордовия Республикасының Хәйрия фонды оештыручыларның берсе. Шушы фонд балалар йортларына, интернатларга, картлар йортларына һәм мохтаҗларга ярдәм итә.

 Шулай ук, билгелисем килә, күп татарларның авыл хуҗалыгы белән шөгыльләнүләрен. Шулар арасында «Юлдаш» крестьян-фермер хуҗалыгы рәисе Рафыйк Гаяз улы Фетхуллов. Аның карамагында 2000 га җир. Ул авыл хуҗалыгы культурасы үстерә: бодай, арыш һәм арпа. Хуҗалыкта кирәкле инвентарь, техника, 300 баш ат та, хәләл ризык җиткерү цехы да бар. Анда 10 нан артык төрле колбасалар чыгарыла. Предприятия барлык яңадан җиһазландырылган.

 Рафик Гаяз улының туган авылында “Юлдаш” дигән кунакханә комплексы һәм хәләл ризык кибете эшләп тора. Ул авылдашларына карата да игътибарлык күрсәтә. 2007-2009 елларда туган авылына иң матур һәм зур мәчет салды.

 Рәис Касыйм улы кебек ук Мордовия хәйриясенең актив катнашучысы һәм дә Мордовия Республикасының Хәйрия фонды оештыручыларына керә.

 ООО “Европак” мөдире Рафыйк Али улы Абдулловны да билгелисем килә. Аның предприятиясе бөгерле катлам (йомыркаларга тара) чыгара. Мордовиядә экологик хәлне арттыру кабат чимал эшкәртүе предприятиясе шул гына, бүтән юк. Предприятиянең коллективында 50 кеше 4 сменалап эшли һәм аена 100-120 тонна продукция чыгара.

 Тиз вакытта, Рафыйк Али улы җитештерү күәтен 100% һәм эшләүчеләр санын 100гә арттырырга тели. Аның предприятиясе федераль һәм региональ дәрәҗәдәге бүләкләргә лаек булды.

Мордовия татарларының горурлыгы-Мәрьям Фәрит кызы Якубаеваның ипи пешерү предприятиясе. Ул Рәсәйдә иң шәп дип исәпләнә.

 Мордовия эшмәкәрләрен әйткәндә, Белозерье авылының иң зур һәм уңышлы авыл дип искә алмыйча булмас, чөнки анда 3000 кеше, 700 өй, 370 мәктәп укучысы һәм 360 мәктәпкәчә яшьлек бала яши. Авыл 17нче гасырда Темников татарлары белән нигезләнде. Авылның фадыйләте, туучылар саны үлүчеләрдән 2,5-3 тапкырга артык. Авылдан китүчеләр юк, киресенчә, кайтып килүчеләр генә бар. Авыл газ, асфальт һәм артезиан суы белән булысынча тәэмин ителгән. Эшмәкәрләрнең катнашлыгыннан башка, әлбәттә, мөмкин булмас иде.

2016 елда безнең авыл кешеләре Донецк Республикасында яшәүче татарларга гуманитар ярдәмен җибәрделәр. Беренче мәртәбә алар кышкы өс, аяк киемнәре, хуҗалык әйберләре әзерләп тапшырдылар. Икенче тапкыр 12 тонна азык-төлек төяп, машина белән озаттылар: он, шикәр, карабодай, рис, макарон изделияләре, чәй, көнбагыш мае. Бу азык-төлек 500 мең сум акча җыеп алынды. Бу эш булмас иде, әгәр дә авылның эшмәкәрләре булышмаса иде.

 Без горурланабыз авылыбызның уңган кешеләре белән, чөнки Белозерье көнбагышын Республика гына түгел, бөтен Европа белә. Авылда 12 цех пакетларга көнбагыш төяп саталар. Көнбагыш “Карпайские”, “Румпайские”, “Лакомка”, “Крупняк”, “Белое озеро” бөтен Россия шәһәрләрендә, Европа илләрендә сатыла.

 “Карпайские” көнбагышы Россия башкаласы Мәскәү шәһәрендә медаль һәм дипломнар ала. Шуңа күрә Баймашев белән Германия, Болгария, Греция, Испания, Кипр илләре договор тезеп, аның продукциясын алалар.

 Мавлихановның продукциясе “Лакомка” исемемән Татарстанга “Магнит” кибетләр челтәре аркылы тапшырыла. Бу уңышларга җитәр өчен, бик күп хезмәт итәргә кирәк, күп көч куярга, күп вакыт бирергә.

 Авылыбызның калган кешеләре дә артка калмыйлар, тырышып эшлиләр. Әйткәнемчә күп кешеләр авылда көнбагыш эше белән шөгельләнә.

 Көнбагыштан тыш, Белозерьеда “Казылык”, “Колбасные изделия”, пилмән, ипи-икмәк,ысланган балык эшкәртелә. Шулай да, сугым цехы (Мордовиядә 2 генә андый цехлар), 2 автосервис, 3 автомойка, автозаправочная станция һәм 2 шиномонтаж.

 Яшьләр спорт белән актив шөгыльләнә һәм авылның өчтапкырлык Мордовия чемпионы “Дуслык” командасы бар. Белозерье - Мордовиянең бердәнбер авылы, үзенең футбол һәм хоккей командалары белән мәшһүр. Аларга бары тик татар эшмәкәрләре генә акча белән ярдәм итә. Мәктәп командалары кече футбол буенча 2 ел буе Мордовиядә чемпион булып торалар.

 Хоккейдан һәм футболдан тыш, безнең балалар грек-рим көрәшенә дә әһәмият бирәләр. Алар Рәсәй һәм Бөтенхалык дәрәҗәсендәге урыннар да алалар. Эшмәкәрләр эшенең авыл өчен зур файдасы бар. Чөнки алар авыл бюджетына налог түлиләр, эш урыны белән тәэмин итәләр. Авылда яшәгән кеше үз гаиләсен тәрбияләргә эш таба. Авыл эчендә 12 кибет эшли. Беркайда исерткеч эчемлекләр сатылмый. Чөнки бөтен авыл кешесе ислам дине элы белән бара. Авылда 8 мәчетебез бар. Күп халык мәчеткә йөреп намаз укыйлар. Аракы эчми, гаиләләрендә бәрәкәт. Укучылар төрле югары уку йортларында укыйлар, тәмамлагач та авылда калып, гаиләләр корып, әтиләренең эшләрен дәвам итәләр.

 Без, татарлар, үз илебезнең һәм татар милләтебезнең алга баруын, гөрләп чәчәк атуын телибез. Без үзебезнең эшмәкәрләребез һәм эшчән кешеләребез белән горурланабыз, татар халкының гореф-гадәтләрен, мәдәниятен сакларга тырышабыз.

Аларны саклауда безнең якташларыбызның, Шәриф Камалның, Габдрахман Әпсәләмовның, Һади Такташның иҗаты ярдәм итә. Аларның иҗатында татар халкын рухи җанландыру, мәдәниятка өндәү һәм гореф-гадәтне саклау ачык итеп бирелә.

 Шуның белән тәмам, Аллаһның рәхмәте булсын игътибар белән тыңлаганыгыз өчен! Исән-сау булыгыз!

**Ринат Закиров**: Рәхмәт! Хөрмәтле коллегалар! Ә хәзер сүзне Татарстан Республикасы Президенты **Рөстәм Нургали улы Миңнехановка** бирәбез. Рәхим итегез, Рөстәм Нургалиевич!

**Рөстәм Миңнехановның сәламләү сүзе:** Яңадан бер кат хәерле көн барыгызга да! Бик шат сезне күрергә. 41 өлкәдән, 748 эшмәкәр. Кытайдан, Казакъстаннан кунакларыбыз бар. Татарстанны шундый якын, үзегезнең җирегез итеп күргәнегез өчен сезгә без бик рәхмәтле. Рәхмәт сезгә!

Бүген барыбызны да үзебезнең милләтебез, телебез, гореф-гадәтләребез борчый. Әлбәттә, безнең нигез - авыл җирлеге. Авыл җирлеге бетсә, үзебезнең телебезне, гореф-гадәтләребезне, динебезне сакларга бик авыр булачак. Без аны аңлыйбыз. Безнең Республика күләмендә күп кенә программалар эшли. Елдан-ел арттырабыз. Ул социаль объектлар гына түгел, күп кенә фермалар, машина парклары, сенаж чокырлары буенча да шундый программалар бар. Семейный фермалар, мини-ферма, микро-ферма – алар буенча да эш бара. Әгәр без шартлар тудырмасак, газы, юлы гына түгел, эш кирәк. Йөз кешедән артык авылларда кибетләр юк. Модульный кибетләр куябыз. Без бу мәсьәләгә ел саен игътибар итәбез һәм юлларын эзлибез.

Мин игътибар белән тыңладым 1әм язып бардым һәммәгезнең дә әйткән сүзләрегезне. Күбегез сезнең үрнәк, менә ничек итеп эшне алып барып була. Әле Татарстаннан барып, күбегезгә өйрәнергә кирәк, ничек итеп сез яшисез, ничек итеп эшне оештырасыз һәм үзегезнең мәчетләрегезгә, мәктәпләрегезгә, клубларыгызга яшәргә ярдәм күрсәтәсез. Әлбәттә, бу үрнәк. Менә бүгенге күргәзмәдә дә күрдек. Нинди генә продукция җитештермисез. Алар барсы да яхшы сыйфатлы һәм кирәк.

Минем уем буенча, менә шушы форма бик кирәк. Интернетта укыдым, кемдер әле критика белән дә эләктереп алган. Әгәр дә без бер-беребез белән аралашмасак, эшләгән уңайлыкларны бер-беребезгә сөйләмәсәк, безгә ниндидер җай табарга кирәк күрешергә. Менә Сабантуйга бардык. Тегендә бардык, монда бардык. Республика күләмендә дә без зур игътибар бирәбез. Әлбәттә, нигездә барыбер эшмәкәрләр тора.

Минем әйтәсе сүзем шул. Сез милләтебезне, гореф-гадәтләребезне, телебезне саклауга өлеш кертәсез. Без аны тоябыз. Шуңа күрә киләчәктә дә бергә булырга кирәк. Әгәр дә бергә булсак, бу авырлыкларны без җиңәбез. Без Россия күләмендә икенче халык. Без тырыш халык. Һәм үзебезнең татар дигән исемебезне сакларга бөтен мөмкинлекләр дә бар. Шуңа күрә сезгә барыгызга да зур рәхмәт! Татарстан күләмендә дә без бөтен көчне куярбыз. Әлбәттә, сезнең белән булганда, без тагын да көчле. Сезгә уңышлар! Һәм безнең бүләкләребез бар.

**Данис Шакиров:**

1. Татарстан Президентының Указы нигезендә Татар халкының мәдәниятен һәм традицияләрен саклап калуга һәм үстерүгә зур өлеш кертүләре өчен Татарстан Республикасының «Фидакарь хезмәт өчен» медале белән Бөтендөнья татар конгрессы иҗтимагый Башкарма комитеты бюросы әгъзасы, Ульяновск өлкәсе «Иске Кулаткы районы» муниципаль берәмлеге башлыгы **Ганиев Эдуард Әнвәр** улы бүләкләнә.
2. Самараның «ДУСЛЫК» төбәк иҗади иҗтимагый оешмасы президиумы әгъзасы, эшмәкәр **Тулова Дания Әсхәт** кызы Татарстан Республикасының «Фидакарь хезмәт өчен» медале белән бүләкләнә.
3. Татарстан Республикасы Президентының Боерыгы нигезендә татар халкының традицияләрен саклап калуга һәм үстерүгә өлеш кертуләре өчен Татарстан Республикасы Президентының Рәхмәтен белдерелә “Ырынбург татар милли-мәдәни мохтарияте» төбәк иҗтимагый оешмасы советы әгъзасы, крестьян-фермер хуҗалыгы башлыгы **Бикбов Рөстәм Миңнулла** улына.
4. «Ульяновск өлкәсе татар милли-мәдәни мохтарияте» иҗтимагый оешмасы башкарма комитеты әгъзасы, агрофирма җитәкчесе **Бирюков Юныс Габделкадыйр** улы бүләкләнә.
5. «Башкортостан Республикасы Татар конгрессы» төбәк иҗтимагый оешмасы башкарма комитеты әгъзасы, “Люкс” җаваплылыгы чикләнгән җәмгыяте рәисе **Динуров Альберт Сөнәгать** улы бүләкләнә.
6. «Пермь крае татарлары милли-мәдәни мохтарияте» төбәк иҗтимагый оешмасы советы әгъзасы, “Кариева” җаваплылыгы чикләнгән җәмгыяте рәисе **Котдусов Ралик Нургали** улы бүләкләнә.
7. Омск шәһәре татар милли-мәдәни мохтарияте иҗтимагый оешмасы советы әгъзасы, эшмәкәр **Марятов Наил Мачрур** улына Татарстан Республикасы Президентының Рәхмәте белдерелә.
8. «Чувашстан Республикасы татарлары милли-мәдәни мохтарияте» иҗтимагый оешмасы советы әгъзасы, крестьян-фермер хуҗалыгы рәисе **Чабатов Фәрит Кыяметдин** улы бүләкләнә.
9. «Пенза өлкәсе татар милли-мәдәни мохтарияте» төбәк
иҗтимагый оешмасы башкарма комитеты әгъзасы **Йосыпов Рафикъ Габделбарый** улы бүләкләнә.

**Рөстәм Миңнеханов:** Яңадан иң изге теләкләр барыгызгада. Шулай күрешергә насыйп булсын. Рәхмәт барыгызга да, уңышлар!

**Ринат Закиров:** Хөрмәтле коллегалар! VI Бөтенроссия татар авыллары эшмәкәрләре җыенында катнашучылар чыгышларыннан күренгәнчә, авыл хуҗалыгы тармагында булган бөтен авырлыкларга карамастан, авылда яшәүче милләттәшләребез тырышып эшли, уңышка ирешү юлларын эзли һәм таба. Проблемалар да, хәл ителәсе мәсьәләләр дә аз түгел.

Теркәү вакытында сезнен һәрберегезгә дә резолюция проекты тапшырылган иде. Шушы резолюцияне, нигездә, каршылар булмаса, кул күтәреп раславыгызны сорыйбыз. Җыенда яңгыраган чыгышларда күтәрелгән тәкъдимнәрне өстәп, тулыландырылган текстны оештыру комитеты сезгә юллаячак. Ә хәзер нигездә шушы резолюцияне кемнәр кабул итәргә риза, шуларны кулларын күтәрергә сорыйм.

Төшерегез.

Каршылар? Юк.

Битарафлар? Юк.

Бердәм кабул ителде. Рәхмәт!

* **РЕЗОЛЮЦИЯ КАБУЛ ИТЕЛӘ –**

**Ринат Закиров:** Кадерле милләттәшләр! Шуның белән VI Бөтенроссия татар авыллары эшмәкәрләре җыенының пленар утырышын ябык дип игълан итәм. Рөстәм Нургалиевич, бүгенге җыенга килеп, шушы җыенда катнашучы делегатларга үзегезнең өметне, рухны бирүегез өчен һәм, әлбәттә, Татарстанның чит җирләрдә яшәүче милләттәшләребезгә татар авылларында эшләүче, үз җилкәләрендә шушы йөкне алып барган милләттәшләребезгә рәхмәт сүзләре җиткерүегезне без канәгатьлек хисләре белән кабул итәбез һәм залда утыручы эшмәкәрләр исеменнән сезгә олы рәхмәтләребезне җиткерәбез!